CELEX: 62021TN0214
Language: hr
Date: 2021-04-19 00:00:00
Title: Predmet T-214/21: Tužba podnesena 19. travnja 2021. – Múka/Komisija

21.6.2021   
            
            
               HR
            
            
               Službeni list Europske unije
            
            
               C 242/50
            
         
      Tužba podnesena 19. travnja 2021. – Múka/Komisija
      (Predmet T-214/21)
      (2021/C 242/71)
      Jezik postupka: engleski
      
         Stranke
      
      
         Tužitelj: Ondřej Múka (Prag, Češka Republika) (zastupnik: P. Kočí, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Europske komisije br. C(2021) 1320 final od 21. veljače 2021. i odluku br. COMP/B2/JP *Gestdem 2020/5901 od 27. listopada 2020. o odbijanju pristupa dokumentima koji je tužitelj zatražio na temelju zahtjeva od 17. rujna 2020. i ponovnog zahtjeva od 12. studenoga 2020. na temelju Uredbe (EZ) br. 1049/2001;
               
            
                  —
               
               
                  naloži Europskoj komisiji da pruži tužitelju sve informacije i dokumente nužne u skladu sa zahtjevom od 17. rujna 2020. u roku od 30 dana od pravomoćnosti presude; i
               
            
                  —
               
               
                  naloži Europskoj komisiji snošenje vlastitih troškova i troškova tužitelja u roku od 30 dana od pravomoćnosti presude.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sedam tužbenih razloga.
      
                  1.
               
               
                  Prvi tužbeni razlog, koji se temelji na tome da se iznimka na temelju članka 4. stavka 3. Uredbe (EZ) br. 1049/2001 (1) ne može primijeniti je su oba postupka obavješćivanja na temelju kojih je Europska komisija donijela odluke o obavješćivanju već bila okončana.
               
            
                  2.
               
               
                  Drugi tužbeni razlog, koji se temelji na tome da je Europska komisija propustila provesti konkretno pojedinačno ispitivanje spornih dokumenata i navesti posebno obrazloženje zbog kojeg bi uvid u sporne dokumente mogao posebno i stvarno ugroziti interes zaštićen člankom 4. Uredbe (EZ) br. 1049/2001.
               
            
                  3.
               
               
                  Treći tužbeni razlog, koji se temelji na tome da je Europska komisija prekršila pravila i svrhu Uredbe (EZ) br. 1049/2011 da se da najveći mogući značaj pravu javnog pristupa dokumentima. Europska komisija nije osigurala najjednostavnije i najšire moguće izvršavanje prava na javni pristup dokumentima unatoč izričitim zahtjevima iz Uredbe (EZ) br. 1049/2011. Stoga je Europska komisija prekršila uvodne izjave 4. i 11. te članak 1. točke (a), (b) i (c) Uredbe (EZ) br. 1049/2011.
               
            
                  4.
               
               
                  Četvrti tužbeni razlog, koji se temelji na tome da je Europska komisija propustila postupiti u skladu s obvezom da pruži barem djelomičan pristup traženim dokumentima odbivši pristup svih traženim dokumentima bez navođenja nužnog obrazloženja u tom pogledu. Stoga je Europska komisija prekršila članak 4. stavak 6. Uredbe (EZ) br. 1049/2011.
               
            
                  5.
               
               
                  Peti tužbeni razlog, koji se temelji na tome da je rizik prijetnje istražnim strategijama Europske komisije nepostojeći. Predmet tužiteljeva zahtjeva za informacijama je bio pristup dokumentima koji se odnose na primjerenost podrške za električnu energiju proizvedenu iz obnovljivih izvora u Republici Češkoj i izračuna vrijednosti interne stope povrata za investicije i drugim posebno određenim dokumentima, a ne informacijama koje se odnose na postupak donošenja odluka Europske komisije ili njezine posebne istražne strategije, prethodne procjene predmeta ili planiranje postupovnih koraka.
               
            
                  6.
               
               
                  Šesti tužbeni razlog, koji se temelji na tome da Uredba (EU) br. 1589/2015 (2) ne brani pružanje traženih dokumenata u skladu Uredbom (EZ) br. 1049/2011. Stoga je Europska komisija bila obvezna postupiti po zahtjevu i ponovnom zahtjevu u skladu s Uredbom (EZ) br. 1049/2011.
               
            
                  7.
               
               
                  Sedmi tužbeni razlog, koji se temelji na tome da je uvjet Europske komisije nametnut tužitelju da dokaže prevladavajući pravni interes za objavu traženih dokumenata protivan Uredbi (EZ) br. 1049/2011 i njezinim načelima. Nadalje, u ovom slučaju, postojeći prevladavajući javni interes (za objavu traženih dokumenata) proizlazi iz kontrole zakonodavnog postupka i upravljanja javnim sredstvima. Takav interes preteže nad bilo kakvim iznimkama koje je istaknula Europska komisija i u velikoj mjeri ovisi o dokumentima koje je tužitelj zatražio.
               
            
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001 L 145, str. 43) (SL, posebno izdanje na hrvatskom jeziku, poglavlje 1., svezak 16., str. 70.)
      
         (2)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015 L 248, str. 9 i ispravak SL 2017., L 186, str. 17.).